Babelscape/SREDFM huggingface dataset:
Μάικλ Χάουτον

Ο Μάικλ Χάουτον (Michael Houghton, γεννημένος το 1949) είναι Βρετανός επιστήμονας και βραβευμένος με Βραβείο Νόμπελ Φυσιολογίας και Ιατρικής. Μαζί με τους Qui-Lim Choo, George Kuo και Daniel W. Bradley, συνανακάλυψε την ηπατίτιδα C το 1989. Ανακάλυψε επίσης το γονιδίωμα της ηπατίτιδας D το 1986. Η ανακάλυψη του ιού της ηπατίτιδας C (HCV) οδήγησε στην ταχεία ανάπτυξη διαγνωστικών αντιδραστηρίων για την ανίχνευση του HCV στα αποθέματα αίματος, γεγονός που μείωσε τον κίνδυνο απόκτησης HCV μέσω μετάγγισης αίματος από ένα στα τρία σε περίπου ένα στα δύο εκατομμύρια. Εκτιμάται ότι η δοκιμή αντισωμάτων έχει αποτρέψει τουλάχιστον 40.000 νέες μολύνσεις ετησίως μόνο στις ΗΠΑ και πολλές ακόμη παγκοσμίως. 

Ο Χάουτον επί του παρόντος έχει την Έδρα Ιολογίας Canada Excellence Research και την Έδρα Ιολογίας Li Li Shing στο Πανεπιστήμιο της Αλμπέρτα, όπου είναι επίσης Διευθυντής του Ινστιτούτου Εφαρμοσμένης Ιολογίας Li Ka Shing. Είναι ο συν-παραλήπτης του βραβείου Νόμπελ Φυσιολογίας ή Ιατρικής του 2020 μαζί με τους Χάρβεϊ Τζ. Άλτερ και Τσαρλς Μ. Ράις .
Κλαούντιο Τσεκέτο

Ο Κλαούντιο Τσεκέτο (γεννήθηκε στις 19 Απριλίου 1952) είναι Ιταλός καλλιτέχνης και ανιχνευτής ταλέντων .
Σίνθια Σπένσερ

Η Σίνθια Σπένσερ ("Cynthia Spencer", γεννημένη ως Σίνθια Έλινορ Βεατρίκη Χάμιλτον "Cynthia Elinor Beatrix Hamilton", 16 Αυγούστου 1897 - 4 Δεκεμβρίου 1972) ήταν Βρετανίδα αριστοκράτισσα και Κυρία της Κρεβατοκάμαρας της Βασίλισσας Ελισάβετ.
Η Εργατική Τάξη πάει στον Παράδεισο

Η Εργατική Τάξη πάει στον Παράδεισο (Ιταλικά: La classe operaia va in paradiso) είναι δραματική ταινία Ιταλικής παραγωγής του 1971 σε σκηνοθεσία Έλιο Πέτρι και σενάριο του Έλιο Πέτρι και Ούγκο Πίρο.
Πρωταγωνιστούν ο Τζιάν Μαρία Βολοντέ και η Μαριάντζελα Μελάτο.
Η ταινία κέρδισε το Χρυσό Φοίνικα για την καλύτερη ταινία στο 
Φεστιβάλ των Καννών του 1972 .
Παύλος Μαρινάκης

Ο Παύλος Μαρινάκης (12 Μαρτίου 1988) είναι Έλληνας δικηγόρος και διατελεί πρόεδρος της Οργάνωσης Νέων της Νέας Δημοκρατίας (ΟΝΝΕΔ) από το 2019. Είναι παντρεμένος με τη δικηγόρο Κατερίνα Μαχαιριώτη. Δεν φέρνει ουδεμία συγγένεια με τον Εφοπλιστή Βαγγέλη Μαρινάκη.
Δημήτρης Ψάλτης

Ο Δημήτρης Ψάλτης (Σέρρες, 1 Ιουνίου 1970) είναι Έλληνας καθηγητής Αστρονομίας και Σωματιδιακής Φυσικής στο Πανεπιστήμιο της Αριζόνας.

Η έρευνά του επικεντρώνεται στη δοκιμή της γενικής θεωρίας της σχετικότητας σε πολλές αστροφυσικές και κοσμολογικές κλίμακες. Εργάζεται επίσης σε διάφορες πτυχές της φυσικής και της αστροφυσικής των αστεριών νετρονίων και των μαύρων τρυπών, καθώς και στις ιδιότητες της μαγνητοϋδροδυναμικής αναταραχής.

Είναι ιδρυτικό μέλος του Event Horizon Telescope, του διεθνούς πειράματος mm-VLBI που έχει τραβήξει την πρώτη εικόνα μιας μαύρης τρύπας με ανάλυση οριζόντιας κλίμακας και υπηρέτησε για τρία χρόνια (2016-2019) ως Project Scientist της συνεργασίας.
More Veneto

Η λατινική φράση More veneto, συνήθως σε σύντμηση M.V., που σημαίνει «κατά τα βενετσιάνικα ειωθότα» χρησιμοποιείται για να προσδιορίσει τον περίεργο τρόπο χρονολόγησης στη Δημοκρατία της Βενετίας, ο οποίος προέκυψε από την καθυστερημένη υιοθέτηση του Γρηγοριανού ημερολογίου.

Συνεχίζοντας το αρχαίο ρωμαϊκό έθιμο, η ενετική χρονιά ξεκινούσε την 1η Μαρτίου, η οποία γιορταζόταν ως Πρωτοχρονιά ("Capodanno"). Αν και το Γρηγοριανό ημερολόγιο δημιουργήθηκε το 1582 και ήταν γνωστό στον χώρο της Βενετίας, δεν τέθηκε ποτέ σε επίσημη χρήση. Το "More Veneto" συνέχισε να ισχύει στα μέρη που τελούσαν υπό την Ενετική Διοίκηση μέχρι την πτώση της Ενετικής Δημοκρατίας, το 1797. Ως αποτέλεσμα, οι μήνες Ιανουάριος και Φεβρουάριος υπολογίζονταν ως ανήκοντες στο προηγούμενο έτος από το Γρηγοριανό ημερολόγιο (για παράδειγμα, ο Φεβρουάριος του 1700 μ.Χ θα ήταν Φεβρουάριος του 1699 κατά το "More Veneto").
Έπαυλη των Μυστηρίων

μικρογραφία|300x300εσ|Η βίλα των Μυστηρίων στην Πομπηία, όπως φαίνεται από ψηλά.
μικρογραφία|300x300εσ|Η τοποθεσία της βίλας (πάνω αριστερά) στην Πομπηία.
Η Έπαυλη των Μυστηρίων () είναι μία καλά διατηρημένη προαστιακή αρχαία ρωμαϊκή βίλα στα περίχωρα της Πομπηίας, στη νότια Ιταλία, διάσημη για τη σειρά των υπέροχων τοιχογραφιών σε ένα δωμάτιο, οι οποίες συνήθως θεωρείται ότι δείχνουν την εισαγωγή μίας νέας γυναίκας σε μια ελληνορωμαϊκή λατρεία. Αυτές είναι τώρα από τις πιο γνωστές από τα σχετικά σπάνια σωζόμενα δείγματα της αρχαίας ρωμαϊκής ζωγραφικής. Όπως και η υπόλοιπη Ρωμαϊκή πόλη της Πομπηίας, η βίλα θάφτηκε στην έκρηξη του Βεζούβιου το 79 μ.Χ. και ανασκάφηκε από το 1909 και μετά (πολύ μετά από την ανασκαφή της κύριας πόλης). Είναι πλέον ένα δημοφιλές μέρος των τουριστικών επισκέψεων στην Πομπηία και αποτελεί μέρος από τα Μνημεία Παγκόσμιας Κληρονομιάς της ΟΥΝΕΣΚΟ στην Πομπηία.
Ρίτσαρντ Γουίντμαρκ

Ο Ρίτσαρντ Γουίντμαρκ (αγγλικά:Richard Weedt Widmark) (26 Δεκεμβρίου 1914 - 24 Μαρτίου 2008) ήταν Αμερικανός ηθοποιός και παραγωγός, του κινηματογράφου του θεάτρου και της τηλεόρασης.

Ηταν υποψήφιος για το βραβείο Όσκαρ Β' Ανδρικού Ρόλου για το ρόλο του ως κακού Τόμι Ούντο στην πρώτη του ταινία, «Το Φίλι του Θανάτου» (1947), για την οποία κέρδισε επίσης το βραβείο Χρυσής Σφαίρας Υποσχόμενου Νέου Ηθοποιού. Στις αρχές της καριέρας του, ο Γουίντμαρκ υποδύωνταν συχνά παρόμοιους ρόλους κακοποιών ή αντι-ήρωων σε φιλμ νουάρ, αλλά αργότερα πρωταγωνίστησε σε πιο ηρωικούς και υποστηρικτικούς ρόλους σε γουέστερν, δράματα και ταινίες τρόμου μεταξύ άλλων.

Για τη συνεισφορά του στην κινηματογραφική βιομηχανία, ο Γουίντμαρκ έχει το αστέρι 6800 στη Λεωφόρο της Δόξας του Χόλυγουντ. Το 2002, εντάχθηκε στη αίθουσα της δόξας των καλλιτεχνών των ταινιών γουέστερν στο Εθνικό Μουσείο Κληρονομιάς Καουμποϊ & Γουέστερν στην Οκλαχόμα Σίτι της Οκλαχόμα.
Όραμα της Κοιλάδας των Ξηρών Οστών

[[Χαρακτική]], "Το Όραμα της Κοιλάδας των Ξηρών Οστών" του [[Γκυστάβ Ντορέ]].
Το Όραμα της Κοιλάδας των Ξηρών Οστών (ή Κοιλάδα των Ξηρών Οστών ή Όραμα των Ξηρών Οστών) είναι μια προφητεία στο κεφάλαιο 37 του βιβλίου του Ιεζεκιήλ, το οποίο μπορεί να βρεθεί στην Χριστιανική Παλαιά Διαθήκη της Βίβλου αλλά ακόμα και στην Εβραϊκή Τανάκ. Το συγκεκριμένο κεφάλαιο περιγράφει λεπτομερώς ένα όραμα, το οποίο αποκαλύφθηκε στον προφήτη Ιεζεκιήλ, μεταφέροντας μια ονειρική ρεαλιστική-φυσιολογική απεικόνιση. Κατά την Εβραϊκή εσχατολογία, είναι η πρώτη ρητή αναφορά της ανάστασης, ωστόσο, αυτή η αφήγηση προοριζόταν ως μεταφορά για την εθνική αναγέννηση, υποσχόμενη στους Εβραίους την επιστροφή τους στο Ισραήλ και την ανοικοδόμηση του Ναού, και όχι ως περιγραφή της προσωπικής ανάστασης.

Το 597 π.Χ., ο Βαβυλώνιος βασιλιάς Ναβουχοδονόσορ Β΄ κατέκτησε το βασίλειο του Ιούδα και την πρωτεύουσά του Ιερουσαλήμ και εκτόπισε τμήματα του πληθυσμού στη Μεσοποταμία (Βαβυλώνια αιχμαλωσία). Ο Ιεζεκιήλ ήταν ένας από τους απελαθέντες Εβραίους. Μετά την απομάκρυνση του υποτελούς βασιλιά της Ιερουσαλήμ Σεδεκία, η πόλη και ο Ναός του Σολομώντα καταστράφηκαν ολοσχερώς το 586 π.Χ.

Όπως και οι παλαιότεροι προφήτες, ο Ιεζεκιήλ ερμήνευσε την καταστροφή του Ισραήλ ως θεϊκή απάντηση στην ανυπακοή του λαού του. Σε αυτό το πλαίσιο, το όραμα της ανάστασης είναι αρχικά μόνο μια ισχυρή παραβολή: σημαίνει το ξύπνημα των ανθρώπων από το θάνατο της απώλειας σπιτιού και ταυτότητας. Το κείμενο έγινε κατανοητό από νωρίς με την αποκαλυπτική και υπερβατική έννοια.

Στο όραμά του, ο προφήτης βλέπει τον εαυτό του να στέκεται σε μία κοιλάδα γεμάτη από ξηρά ανθρώπινα οστά. Του δίνεται διαταγή να μεταφέρει μια προφητεία. Μπροστά του, τα οστά συνδέονται, ώστε να δημιουργήσουν ανθρώπινες φιγούρες, μετά καλύπτονται με ιστούς τένοντα, σάρκα και δέρμα. Τότε ο Θεός αποκαλύπτει τα οστά στον προφήτη ως τον εξορισμένο λαό του Ισραήλ και διατάζει τον προφήτη να μεταφέρει μια άλλη προφητεία για να αναζωογονήσει αυτές τις ανθρώπινες μορφές, να τις αναστήσει και να τις φέρει πίσω στη γη του Ισραήλ.
Σόνια Ζαχαράτου

H Σόνια Ζαχαράτου γεννήθηκε στην Αθήνα, είναι ελληνιδα δημοσιογράφος και συγγραφέας. Εργάστηκε σε περιοδικά και εφημερίδες, σε ραδιοφωνικούς σταθμούς και στην κρατική τηλεόραση. Στην ΝΕΤ, παρουσίαζε καθημερινά τις εκδηλώσεις "Αθήνα ήταν Πολιτιστική Πρωτεύουσα της Ευρώπης", εκπομπές πολιτισμού, συνεντεύξεις, έρευνες. Μία από τις σειρές εκπομπών, με τίτλο "Οι Τέχνες είναι 7" βραβεύτηκε από το υπουργείο Εξωτερικών της Γαλλίας και την Ευρωπαϊκή Ένωση ως μία από τις έντεκα καλύτερες της Ευρώπης και προβάλλονταν στο πολιτιστικό κέντρο του Παρισιού Georges Pompidou. Έχει βραβευτεί από την Ελληνική Επιτροπή του ΟΗΕ για τη δημοσιογραφική συμβολή της στη γνωστοποίηση των διεθνών προβλημάτων και από τον Ελληνικό Ερυθρό Σταυρό. Έχει διατελέσει για 13 χρόνια διευθύντρια στο εβδομαδιαίο περιοδικό "7ΜΕΡΕΣ ΤV" και για μικρό διάστημα στο περιοδικό "ΕΙΝΑΙ". Τελευταία της συνεργασία στον περιοδικό τύπο ήταν στο περιοδικό ΒΗΜagazino. Είναι μέλος της ΕΣΗΕΑ, της Διεθνούς Αμνηστίας, της ΕΛΣΑΛ, του Κύκλου Ποιητών.

"Συνεντεύξεις"

(1991, ΕΤ-2, Εκπομπή "Οι τέχνες είναι 7", Παρουσίαση Χουλιαρά, Βελουδή, Πολυμέρη)
 (ΕΤ-2, Εκπομπή "Κατ΄οίκον", Σόνια Ζαχαράτου, Δημήτρης Τζάνης, Αφιέρωμα στους Τζένη Καρέζη και Κώστα Καζάκο)
 (ΕΤ-2, Εκπομπή Κατ' οίκον, Σόνια Ζαχαράτου - Δημήτρης Τζάνης, Αφιέρωμα στους Διαβάτη, Τσακίρογλου)
Όιγκεν Βάιντμαν

Ο Όιγκεν Βάιντμαν (γερμανικά: Eugen Weidmann, 5 Φεβρουαρίου 1908 - 17 Ιουνίου 1939) ήταν Γερμανός εγκληματίας και κατά συρροή δολοφόνος που εκτελέστηκε με γκιλοτίνα στη Γαλλία τον Ιούνιο του 1939. Αυτή ήταν η τελευταία δημόσια εκτέλεση στη χώρα.
Τόμας Μουργκ

Ο Τόμας Μουργκ (γερμανικά: "Thomas Murg", γενν. στις 14 Νοεμβρίου 1994) είναι Αυστριακός επαγγελματίας ποδοσφαιριστής, ο οποίος αγωνίζεται ως μέσος για τον ΠΑΟΚ.
Σύνταγμα της Σοβιετικής Ένωσης του 1924

Το Σύνταγμα της Σοβιετικής Ένωσης του 1924 ήταν το σύνταγμα της Σοβιετικής Ένωσης που εγκρίθηκε στις 31 Ιανουαρίου 1924.
Τσέτσινα

Η Τσέτσινα (ιταλικά: "Cecina") είναι ιταλική πόλη στην επαρχία του Λιβόρνο, στην Τοσκάνη, η οποία αριθμεί πληθυσμό 28.112 κατοίκους. Βρίσκεται πλησίον της Θάλασσας της Λιγουρίας, στη Μεσόγειο Θάλασσα.
Στάντιον Δρ. Αντουάν Μαντούρο

Το Στάντιον Δρ. Αντουάν Μαντούρο (ολλανδικά: "Stadion Dr. Antoine Maduro") είναι στάδιο ποδοσφαίρου στο Βίλλεμστατ του Κουρασάο. Χωρητικότητας θέσεων, αποτελεί έδρα του τοπικού συλλόγου της Σπορτ Ούνι Μπριόν-Τράπερς (ΣΟΜΤ), εκ της οποίας είναι επίσης γνωστό και ως "ΣΟΜΤ Στάντιον".

Εγκαινιασμένο το 1950, έλαβε την ονομασία του προς τιμήν του Αντουάν Γιοχάννες Μαντούρο (1909-1997), θεωρούμενου ως «πατέρα των παπιαμέντο ».
Κλάους Συτς

Ο Κλάους Συτς (στα γερμανικά: "Klaus Schütz" (1926 –2012) ήταν ο 19ος πρόεδρος του Ομοσπονδιακού Συμβουλίου της Γερμανίας (Bundesrat). Ανήκε στο Σοσιαλδημοκρατικό Κόμμα της Γερμανίας.
Γιοάν Μπεναλουάν

Ο Γιοάν Μπεναλουάν (γαλλικά: "Yohan Benalouane", αραβικά: يوهان بن علوان, γενν. στις 28 Μαρτίου 1987) είναι Τυνήσιος-Γάλλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Άρη Θεσσαλονικης.

Γεννήθηκε και μεγάλωσε στη Γαλλία, εκπροσώπησε τη χώρα σε επίπεδο νέων, πριν αγωνιστεί με την Τυνησία σε διεθνές επίπεδο ανδρών.
Ska' Chou Chou

Το Ska' Chou Chou, (Προφέρεται "Σκα Σου Σου"), είναι ντίσκο τραγούδι του Κλαούντιο Τσεκέτο και των Dee Jay's Gang. Κυκλοφόρησε από την Fonit-Centra στην Ιταλία το 1981 και από τις Music-Box και Fonit-Cetra στην Ελλάδα το 1982. Στην Ελλάδα, ήταν ιδιαίτερα επιτυχές, και ακουγόταν αρκετά συχνά σε πάρτι. Έχει επίσης επανεκτελεστεί από το παιδικό μουσικό συγκρότημα "Ζουζούνια".
Σύνταγμα της Σοβιετικής Ένωσης του 1936

Το Σύνταγμα της Σοβιετικής Ένωσης του 1936, γνωστό και ως Σύνταγμα του Στάλιν, ήταν το σύνταγμα της Σοβιετικής Ένωσης που εγκρίθηκε στις 5 Δεκεμβρίου 1936.

Το Σύνταγμα του 1936 ήταν το δεύτερο σύνταγμα της Σοβιετικής Ένωσης και αντικατέστησε το Σύνταγμα του 1924, με τις 5 Δεκεμβρίου να εορτάζονται κάθε χρόνο ως Ημέρα του Σοβιετικού Συντάγματος από την έγκρισή του από το Κογκρέσο των Σοβιετικών. Αυτή η ημερομηνία θεωρήθηκε η «δεύτερη θεμελιώδης στιγμή» της ΕΣΣΔ, μετά την Οκτωβριανή Επανάσταση το 1917. Το Σύνταγμα του 1936 επανασχεδίασε την κυβέρνηση της Σοβιετικής Ένωσης, παραχώρησε ονομαστικά κάθε είδους δικαιώματα και ελευθερίες και διατύπωσε ορισμένες δημοκρατικές διαδικασίες. Το Συνέδριο των Σοβιετικών αντικαταστάθηκε με το Ανώτατο Σοβιέτ, το οποίο τροποποίησε το Σύνταγμα του 1936 το 1944.

Στην πράξη, το Σύνταγμα του 1936 διεκδίκησε τον ηγετικό ρόλο του Κομμουνιστικού Κόμματος της Συμμαχίας (Μπολσεβίκοι) και σταθεροποίησε νόμιμα τον ολοκληρωτικό έλεγχο του κόμματος από τον Γενικό Γραμματέα Ιωσήφ Στάλιν πριν από τη Μεγάλη Εκκαθάριση. Πολλές χώρες του Ανατολικού Μπλοκ υιοθέτησαν αργότερα συντάγματα που είχαν ως πρότυπο το Σύνταγμα της Σοβιετικής Ένωσης του 1936.

Ο ιστορικός J. Arch Getty καταλήγει:Πολλοί που επαίνεσαν τη Σοβιετική Ένωση του Στάλιν ως την πιο δημοκρατική χώρα στη γη έζησαν να μετανιώνουν τα λόγια τους. Εξάλλου, το Σοβιετικό Σύνταγμα του 1936 υιοθετήθηκε την παραμονή του Μεγάλου Τρόμου στα τέλη της δεκαετίας του 1930. Οι "απόλυτα δημοκρατικές" εκλογές για το πρώτο Ανώτατο Σοβιετικό επέτρεψαν μόνο μη αμφισβητούμενους υποψηφίους και πραγματοποιήθηκαν στο αποκορύφωμα της άγριας βίας το 1937. Τα πολιτικά δικαιώματα, οι προσωπικές ελευθερίες και οι δημοκρατικές μορφές που υποσχέθηκαν στο σύνταγμα του Στάλιν καταπατήθηκαν σχεδόν αμέσως και παρέμειναν νεκρές επιστολές μέχρι πολύ μετά το θάνατο του Στάλιν.Το Σύνταγμα του 1936 ήταν το μακροβιότερο σύνταγμα της Σοβιετικής Ένωσης. Αντικαταστάθηκε από το Σύνταγμα της Σοβιετικής Ένωσης του 1977 ("Σύνταγμα Μπρέζνιεφ") στις 7 Οκτωβρίου 1977.

* Peter Petroff (July 1936). "New Constitution of the U.S.S.R.".
Άνχελ Λόπεθ

Ο Μιγκέλ Άνχελ Λόπεθ Πέρεθ (ισπανικά: "Miguel Ángel López Pérez", γενν. στις 5 Απριλίου 1983) είναι Ισπανός προπονητής ποδοσφαίρου, και ο τωρινός προπονητής του Ατρόμητου.
Renault 5

Το Renault 5 ήταν ένα supermini αυτοκίνητο πόλης της κατηγορίας B, που παρήχθη από τη γαλλική αυτοκινητοβιομηχανία Renault, μεταξύ του 1972 και του 1996, σε δύο γενιές. Η πρώτη γενιά του, κατασκευάστηκε από τον Ιανουάριο του 1972 έως τον Δεκέμβριο του 1984 (εκτός από το 5 Turbo, που έφτασε έως τον Δεκέμβριο του 1985) και ήταν γνωστή και ως R5. Αρχικά, διατέθηκε μόνο ως 3-πορτο hatchback, αλλά το καλοκαίρι του 1979 προστέθηκε και μια εκδοχή 5-πορτο hatchback. Η δεύτερη γενιά του, γνωστή και ως Super 5 ή Supercinq, παρήχθη από τον Σεπτέμβριο του 1984 έως τον Δεκέμβριο του 1996, σε εκδοχές 3-πορτο και 5-πορτο hatchback. Το Renault 5 διατέθηκε επίσημα και στις Ηνωμένες Πολιτείες ως Le Car, το διάστημα μεταξύ του 1976 και του 1983.

Αντικαταστάθηκε από το Renault Clio πρώτης γενιάς, που μπήκε στην παραγωγή τον Μάιο του 1990 και σημείωσε επίσης μεγάλη επιτυχία. Μετά την εισαγωγή του Clio, η παραγωγή του Super 5 μεταφέρθηκε στη Σλοβενία, όπου και συνέχισε να κατασκευάζεται μόνο στις εκδόσεις 1.1 και 1.4 βενζίνης, καθώς και 1.6 ντίζελ. Τελικώς, η παραγωγή του έφτασε έως τον Δεκέμβριο του 1996 για κάποιες αγορές, ως μια φθηνότερη εναλλακτική λύση.
Petite France

Η Petite France (ελληνικά: Μικρή Γαλλία), γνωστή επίσης και ως (γαλλ.) Quartier des Tanneurs και (γερμ.) Gerberviertel (ελλ. συνοικία των βυρσοδεψών) είναι ιστορική συνοικία του Στρασβούργου στην ανατολική Γαλλία. Βρίσκεται στο δυτικό άκρο του "Γκραντ Ιλ" (Grande Île, ελλ. "μεγάλο νησί") , στο οποίο βρίσκεται το ιστορικό κέντρο της πόλης. Στην Petite France ο ποταμός Ιλλ χωρίζεται σε μια σειρά καναλιών που διέρχονται από περιοχή που, κατά τον Μεσαίωνα φιλοξενούσε βυρσοδέψες, μύλους και ψαράδες της πόλης και είναι πλέον ένα από τα κύρια τουριστικά αξιοθέατα του Στρασβούργου. Η Petite France αποτελεί Μνημείο Παγκόσμιας Πολιτιστικής Κληρονομιάς της UNESCO, όπως καθορίστηκε το 1988.

Στα ανάντη της Petite France, ο ποταμός Ιλλ ρέει μέσω του "φράγματος Βωμπάν" (Barrage Vauban}, μιας αμυντικής δομής που κατασκευάσυτηκε στα τέλη του 17ου αιώνα. Κατάντη αυτού, ο ποταμός χωρίζεται στο λεγόμενο "Canal du Faux-Rempart", που ρέει βόρεια του Γκραντ Ιλ, και τέσσερα κανάλια που ρέουν μέσω της συνοικίας Petite France πριν επανενωθούν στο κύριο κανάλι του ποταμού, ρέοντας προς τα νότια του το Γκραντ Ιλ. Αυτά τα τέσσερα κανάλια καλύπτονται από τις "Ponts Couverts" (ελλ. "καλυμμένες γέφυρες") , μια παλαιότερη αμυντική δομή του 18ου αιώνα τριών γεφυρών και τεσσάρων πύργων που, παρά το όνομά τους, δεν καλύπτονται.

Κατάντη των "Ponts Couverts" , τα τέσσερα κανάλια διασχίζουν περιοχή με σχετικά μεγάλα κτίρια κατά το ήμισυ κατασκευασμένα από ξύλο, τα οποία, μαζί με τις στενές λωρίδες και τις πεζογέφυρες που τα συνδέουν, χρονολογούνται κυρίως από τον 16ο και τον 17ο αιώνα. Οι κεκλιμένες στέγες πολλών από τα κτίρια περιλαμβάνουν ανοιχτές σοφίτες όπου κάποτε οι βυρσοδέψες ξέραιναν δέρματα. Τρία από τα τέσσερα κανάλια που ρέουν μέσα από την συνοικία διέρχονται από υδατοφράκτες που κάποτε κινούσαν ελαιοτριβεία και άλλες βιομηχανίες, ενώ το βορειότερο κανάλι είναι πλωτό. Αυτό περνάει από υδατοφράκτες και τη γέφυρα "Pont du Faisan" στο κέντρο της συνοικίας και χρησιμοποιείται σε μεγάλο βαθμό από τα τουριστικά σκάφη που εκτελούν τον γύρο της πόλης.

Στη βόρεια όχθη του Ιλλ, στο κέντρο της συνοικίας, βρίσκεται το "Maison des Tanneurs", ο οίκος της Συντεχνίας των βυρσοδεψών, στη θέση που αποκαλείται Μπενζαμέν-Ζιξ (Benjamin-Zix). Από αυτό το τετράγωνο ξεκινούν αρκετοί δρόμοι, όπως η "Rue du Bain-aux-Plantes" και η "Rue des Dentelles", που επίσης περιβάλλονται από ξύλινα σπίτια. Στα ανατολικά οδηγούν στην εκκλησία του Σεν Τομά (St. Thomas), στην κύρια λουθηρανική εκκλησία της πόλης, και στα δυτικά πίσω από τις "Pont Couverts" στην εκκλησία Σεν Πιερ λε Βιε Saint-Pierre-le-Vieux), η οποία στην πραγματικότητα είναι δύο εκκλησίες, μία προτεσταντική και μία καθολική, στο ίδιο κτίριο. 

Το όνομα "Petite-France" ("Μικρή Γαλλία") δεν δόθηκε για πατριωτικούς ή αρχιτεκτονικούς λόγους. Προέρχεται από τον «ξενώνα της σύφιλης» (Hospice des Vérolés στα γαλλικά), που κτίστηκε στα τέλη του δέκατου πέμπτου αιώνα σε αυτό το νησί, για να θεραπεύονται άτομα με σύφιλη, που ονομάζονται Franzosenkrankheit («γαλλική ασθένεια») στα γερμανικά.
Φλοριάν Τοβέν

Ο Φλοριάν Τοβέν ("Florian Thauvain", 26 Ιανουαρίου 1993) είναι Γάλλος επαγγελματίας ποδοσφαιριστής που παίζει ως πλάγιος επιθετικός για την Ολιμπίκ ντε Μαρσέιγ και την εθνική ομάδα της Γαλλίας.

Έκανε το επαγγελματικό του ντεμπούτο στη Γκρενόμπλ το 2011, προχωρώντας στην Μπαστιά όπου κέρδισε το πρωτάθλημα της Λιγκ 2 στην πρώτη του σεζόν και ανακηρύχθηκε Νέος Παίκτης της Χρονιάς της Λιγκ 1 ένα χρόνο αργότερα. Τον Ιανουάριο του 2013 αποκτήθηκε από τη Λιλ για 3,5 εκατομμύρια ευρώ όμως ως τμήμα της συμφωνίας επέστρεψε στην Μπαστιά. Εξαιτίας των καλών εμφανίσεών του, το καλοκαίρι του 2013, αποκτήθηκε από την Ολυμπίκ ντε Μαρσέιγ για 15 εκατομμύρια ευρώ, πραγματοποιώντας πάνω από 230 εμφανίσεις και σκοράροντας πάνω από 75 γκολ σε δύο περιόδους στην ομάδα. Στο ενδιάμεσο αποκτήθηκε από την Νιουκάστλ Γιουνάιτεντ της Πρέμιερ Λιγκ έναντι 12 εκατομμυρίων λιρών όπου όμως αγωνίστηκε μισή σαιζόν πρωτού δοθεί δανεικός στη Μαρσέιγ.

Ο Τοβέν έχει πραγματοποιήσει 30 εμφανίσεις και σημείωσε 14 γκολ εκπροσωπώντας τη Γαλλία στο επίπεδο κάτω των 18 έως το 21, κερδίζοντας το Παγκόσμιο Κύπελλο FIFA U-20 του 2013. Πραγματοποίησε το ντεμπούτο του με την εθνική αντρών τον Ιούνιο του 2017 και ήταν μέρος της ομάδας που κατέκτησε το Παγκόσμιο Κύπελλο το 2018.
Έντμοντ Ο'Mπράιεν

Ο Έντμοντ Ο'Mπράιεν (Αγγλικά: "Edmond O'Brien"), (10 Σεπτεμβρίου 1915 - 9 Μαΐου 1985) ήταν Αμερικανός ηθοποιός που εμφανίστηκε σε περισσότερες από 100 ταινίες από τη δεκαετία του 1940 έως τη δεκαετία του 1970. Έλαβε το Όσκαρ Β' Ανδρικού Ρόλου και την αντίστοιχη Χρυσή Σφαίρα Β' Ανδρικού Ρόλου για τον υποστηρικτικό του ρόλο στην ταινία «Η Ξυπόλητη Κόμισσα». Κέρδισε επίσης μια δεύτερη Χρυσή Σφαίρα και μια άλλη υποψηφιότητα για Όσκαρ για τις «Επτά Ημέρες του Μαΐου» (1964). 

Άλλες αξιοσημείωτες ταινίες του περιλαμβάνουν: «Ο Καμπούρης της Παναγίας των Παρισίων» (1939), «Οι Δολοφόνοι» (1946), «Διπλή Ζωή» (1947), «Κυνηγώντας τον δολοφόνο μου» (1949), «Ο Δολοφόνος της Λεωφόρου» (1953), «Ιούλιος Καίσαρας» (1953) και η «Άγρια Συμμορία» (1969).
Χάρριετ Λέβεσον-Γκόουερ

Η Χάρριετ Λέβεσον-Γκόουερ ("Harriet Leveson-Gower", γεννημένη ως Ερριέτα Ελισάβετ Κάβεντις "Henrietta Elizabeth Cavendish", 29 Αυγούστου 1785 - 25 Νοεμβρίου 1862) ήταν Βρετανίδα ευγενής.
Σόφι Οκονέντο

Η Σόφι Οκονέντο, CBE (αγγλικά: "Sophie Okonedo", 11 Αυγούστου 1968) είναι Αγγλίδα ηθοποιός του θεάτρου και της τηλεόρασης, τραγουδίστρια και αφηγήτρια. Ωστόσο, έχει συμμετάσχει και στον κινηματογράφος, αρχής γενομένης, το 1991, με την ταινία "Young Soul Rebels", κατόπιν εμφανίστηκε και στις ταινίες "Ace Ventura: When Nature Calls" (1995) και "Dirty Pretty Things" (2002). 

Η μεγάλη της επιτυχία, ωστόσο, έγινετ ο 2004, όταν συμμετείχε στην ταινία "Hotel Rwanda". Ο ρόλος της της προσέφερε υποψηφιότητα για Όσκαρ Δεύτερου Γυναικείου Ρόλου κι έγινε η δεύτερη μαύρη Βρετανίδα, που τη λαμβάνει. Στην τηλεόραση, έχει σταθερότερη και σπουδαιότερη καριέρα, όπως για παράδειγμα, η συμμετοχή της στη σειρά "Tsunami: The Aftermath" (2006), της χάρισε υποψηφιότητα για Χρυσή Σφαίρα, καθώς και υποψηφιότητες για BAFTA, από τις σειρές "Criminal Justice" (2009) και "Mrs. Mandela" (2010).

Σπουδαία καριέρα έχει και στο θέατρο, ξεκινώντας το 1999, στο Royal National Theatre, με την παράσταση "Troilus and Cressida". Το 2014, έκανε το ντεμπούτο της και στο Broadway, με την παράσταση "A Raisin in the Sun". Ο ρόλος της έκει της έδωσε και μία υποψηφιότητα στα Drama Desk Award και μία νίκη στα βραβεία Tony.
Ευάγγελος Καρακώστας

Ο Ευάγγελος Καρακώστας (γεν. 14 Σεπτεμβρίου 1981) είναι Έλληνας πολιτικός και πρώην βουλευτής της Χρυσής Αυγής στην εκλογική περιφέρεια Βοιωτίας.
Αεροδρόμιο Κουάτρο ντε Φεβερέιρο

Το Διεθνές Αεροδρόμιο Κουάτρο ντε Φεβερέιρο (), είναι το κύριο διεθνές αεροδρόμιο της Ανγκόλας. Βρίσκεται στο νότιο τμήμα της πρωτεύουσας Λουάντα. Το "Κουάτρο ντε Φεβερέιρο" μεταφράζεται ως 4η Φεβρουαρίου, που είναι σημαντική εθνική εορτή της Ανγκόλας, η οποία σηματοδότησε την έναρξη του ένοπλου αγώνα ενάντια στο πορτογαλικό αποικιακό καθεστώς στις 4 Φεβρουαρίου 1961.

Η κατασκευή του αεροδρομίου ξεκίνησε το 1951, προκειμένου να εξυπηρετήσει την πρωτεύουσα της πρώην Πορτογαλικής Υπερπόντιας Επαρχίας της Ανγκόλας. Εγκαινιάστηκε το 1954, από τον Πρόεδρο της Πορτογαλίας Φρανσίσκο Κραβέιρο Λόπες, προς τιμήν του οποίου το αεροδρόμιο ονομάστηκε "Aeroporto Presidente Craveiro Lopes" (Αεροδρόμιο του Προέδρου Κραβέιρο Λόπες).

Τον Αύγουστο, τον Σεπτέμβριο και τον Οκτώβριο του 1975, το αεροδρόμιο φιλοξένησε δεκάδες χιλιάδες κυρίως λευκούς Πορτογάλους κατοίκους της Ανγκόλας που διέφευγαν προς τη Λισαβόνα (κατά τη διάρκεια της "Επιχείρησης Αερογέφυρα"), οι οποίοι παρέμειναν τον χώρο του αεροδρομίου εν αναμονή πτήσεων επαναπατρισμού τις εβδομάδες πριν από την κήρυξη της ανεξαρτησίας της Ανγκόλας.

Μετά την ανεξαρτησία της Ανγκόλας από την Πορτογαλία (τον Νοέμβριο του 1975), το αεροδρόμιο μετονομάστηκε σε "Aeroporto Quatro de Fevereiro Internacional" (Διεθνές Αεροδρόμιο της 4ης Φεβρουαρίου) για να τιμήσει τα γεγονότα που οδήγησαν στην ανεξαρτησία του κράτους.
Μαουρίτσιο Μικέλι

Ο Μαουρίτσιο Μικέλι (Λιβόρνο, 3 Φεβρουαρίου 1947) είναι Ιταλός συγγραφέας, θεατρικός συγγραφέας, και σκηνοθέτης.
Ντικ Πάουελ

Ο Ντικ Πάουελ (αγγλικά: Richard Ewing Powell) (14 Νοεμβρίου 1904 - 2 Ιανουαρίου 1963) ήταν Αμερικανός ηθοποιός, παραγωγός, σκηνοθέτης και τραγουδιστής.
 Στις ταινίες στις οποίες συμμετείχε κυμαίνονταν από τα κωμικά μιούζικαλ της δεκαετίας του 1930
έως τα φιλμ νουάρ της δεκαετίας του 1940. Οι δύο του σύζυγοί του, ηθοποιοί Τζόαν Μπλόντελ (1936-1944) και Τζουν Άλισον (1945-1963), εμφανίζονταν περιοδικά στις ταινίες μαζί του.
Αϊόνα Κάμπελ του Αργκάιλ

Η Αϊόνα Κάμπελ του Αργκάιλ ("Iona Campbell of Argyll", γεννημένη ως Αϊόνα Μαίρη Κολκάχουν "Iona Mary Colquhoun", 22 Ιουνίου 1945 -) είναι Σκωτσέζα ευγενής.

Γεννήθηκε στις 22 Ιουνίου 1945 στο Εδιμβούργο, και ήταν κόρη του Ιβάρ Κολκάχουν, 8ου Βαρώνου του Λας και της Κάθλεν Νίμο Ντάνκαν.

Στις 4 Ιουλίου 1964 παντρεύτηκε τον Ίαν Κάμπελ, 12ο Δούκα του Αργκάιλ στον Καθεδρικό Ναό του Αγίου Αιγιδίου στο Εδιμβούργο. Μαζί απέκτησαν δύο παιδιά:
*τον Λόρδο "Τορκχίλ" Ίαν (γενν. το 1968-), παντρεύτηκε την Ελεονόρα Κάντμπουρι. Απέκτησαν 3 παιδιά.
*την Λαίδη "Λουίζα" Αϊόνα (γενν. το 1972-), παντρεύτηκε τον Αντώνιο Μέρικ Μπάρελ. Απέκτησαν 2 παιδιά.

Η Δούκισσα και η κόρη της είναι προστάτιδες της Βασιλικής Καληδονίας Χοροεσπερίδας.
Ματχάους Ντάνιελ Πόππελμανν

Ο Ματχάους Ντάνιελ Πόππελμανν (στα γερμανικά: Matthäus Daniel Pöppelmann) (1662–1736) ήταν Γερμανός αρχιτέκτονας, που συμμετείχε στην ανοικοδόμηση της Δρέσδης, μετά τη πυρκαγιά του 1685. Το σπουδαιότερο έργο του ήταν το Παλάτι Τσβίνγκερ.
Μολσάιμ

Το Μολσάιμ (Γαλλικά: Molsheim) είναι γαλλική κοινότητα, υπονομαρχία του νομού Κάτω-Ρήνου, στη διοικητική περιοχή Γκραντ Εστ, στα βορειοανατολικά της Γαλλίας. Προφέρεται επίσης Μολζέμ και στην αλσατική διάλεκτο Μολζ.

Η πόλη έχει πλούσια ιστορία από τον Μεσαίωνα και αναγνωρισμένη αρχιτεκτονική κληρονομιά. Υπήρξε μεσαιωνική ιδιοκτησία του Επισκόπου του Στρασβούργου και έγινε το καταφύγιο καθολικών θρησκευτικών ταγμάτων κατά τη διάρκεια της Μεταρρύθμισης. Ο πληθυσμός της κοινότητας ανέρχεται σε 9. 312 κατοίκους (2017).

Η πόλη είναι γνωστή ως η ιστορική έδρα κατασκευής σπορ αυτοκινήτων Bugatti, καθώς και ενός από τα κύρια εργοστάσια φορτηγών Mercedes-Benz. 

Οι κάτοικοί του ονομάζονται Μολζεμιάν ή και Μολζεμουά (ζ).
Εβελίνα Κάβεντις του Ντέβονσαϊρ

Η Εβελίνα Κάβεντις του Ντέβονσαϊρ ("Evelyn Cavendish of Devonshire", γεννημένη ως Εβελίνα Αιμιλία Μαίρη Πίττυ-Φιτζμόρις "Evelyn Emily Mary Petty-FitzMaurice", 27 Αυγούστου 1870 - 2 Απριλίου 1960) ήταν Βρετανίδα ευγενής και Κυρία των Ρομπών της Βασίλισσας Μαίρης.
Βασίλης Πετροπουλάκης

Ο Βασίλης Πετροπουλάκης (1930-2018), του Λυκούργου, ήταν Έλληνας στρατιωτικός εν αποστρατεία και πολιτικός. Υπηρέτησε ως νομάρχης τη δεκαετία του '80.
Hummel International

Η Hummel International Sport & Leisure A/S, κοινώς γνωστή ως Hummel (στυλιζαρισμένη ως hummel, ελληνική απόδοση: χούμιλ), είναι μια δανική εταιρεία κατασκευής αθλητικών ειδών που εδρεύει στο Ώρχους και η οποία ανήκει στην Thornico. Η εταιρεία ιδρύθηκε το 1923 από τον Άλμπερτ Μέσμερ και τον αδερφό του Μίκαελ Λούντβιγκ Μέσμερ, με το όνομα "Messmer & Co" στο Αμβούργο της Γερμανίας. Την ίδια χρονιά, οι αδελφοί Μέσμερ παρουσίασαν τα πρώτα ποδοσφαιρικά παπούτσια στο κοινό.

Η Hummel έγινε δανική αφού ανέλαβε ο Μπέρχαρντ Βέκενμπροκ το 1956, ο οποίος μετακόμισε τη βάση της στο Κέβελαρ της Βόρειας Ρηνανίας-Βεστφαλίας. Από το 1999, η Hummel είναι μέλος του δανικού Thornico Group, που ιδρύθηκε από τους Κρίστιαν και Θορ Στάντιλ. 

Ως μια από τις παλαιότερες μάρκες αθλητικών ειδών στην επιχείρηση με ρίζες στο ποδόσφαιρο και τη χειροσφαίριση, η Hummel έχει φορεθεί στο παρελθόν από ποδοσφαιρικές ομάδες όπως η Ρεάλ Μαδρίτης, η Τότεναμ, η Άστον Βίλα, η Μπενφίκα και η Εθνική Δανίας. Σήμερα, η Hummel συνεχίζει να χορηγεί ομάδες και παίκτες στη χειροσφαίριση και το ποδόσφαιρο .

Η εταιρεία κατασκευάζει ενδύματα για ομάδες ποδοσφαίρου, ράγκμπι λιγκ, ποδοσφαίρου σάλας, χειροσφαίρισης, καλαθοσφαίρισης, σίντι, πετοσφαίριση και esports. Επιπλέον, η εταιρεία παράγει επίσης ενδύματα και υποδήματα για παιδιά, με την επωνυμία της υποκατηγορίας της μόδας, Hummel HIVE.
Λιβία ντέλλα Ρόβερε

Η Λιβία ντέλλα Ρόβερε (16 Δεκεμβρίου 1585 - 6 Ιουλίου 1641) ήταν Ιταλίδα ευγενής του Οίκου ντέλλα Ρόβερε και η τελευταία Δούκισσα του Ουρμπίνο (1599–1631).
Μπεν Γκερντάν

Το Μπεν Γκερντάν είναι πόλη της Τυνησίας, στο Κυβερνείο Μεντενίν. Βρίσκεται στη ΝΑ. Τυνησία στη πεδιάδα Τζεφάρα, ΝΔ. Από την πρωτεύουσα της χώρας την Τύνιδα απέχει 550 χλμ. και από την Λιβύη 30 χλμ. Ο πληθυσμός της κατά την απογραφή του 2014 ήταν 79.912 κάτοικοι.
Εξέγερση του Χμελνίτσκι

Η Εξέγερση του Χμελνίτσκι (; γνωστή στην Ουκρανία ως Khmelʹnychchyna ή ; ; ), γνωστή επίσης ως Κοζάκο-Πολωνικός πόλεμος, η Εξέγερση Χμιελνίσκι, η Σφαγή του Χμελνίτσκι ή η Ανταρσία του Χμελνίτσκι ήταν μια εξέγερση Κοζάκων που πραγματοποιήθηκε μεταξύ 1648 και 1657 στα ανατολικά εδάφη της Πολωνο - Λιθουανικής Κοινοπολιτείας, η οποία οδήγησε στη δημιουργία ενός Χετμανάτου/Αταμανάτου Κοζάκων στην Ουκρανία. Υπό την ηγεσία του Χετμάνου/Αταμάνου Μπογκντάν Χμελνίτσκι, οι Κοζάκοι της Ζαπορίζια, συμμάχοι με τους Τάταρους της Κριμαίας και την τοπική ουκρανική αγροτιά, πολέμησαν ενάντια στην πολωνική κυριαρχία και ενάντια στις δυνάμεις της Κοινοπολιτείας. Η εξέγερση συνοδεύτηκε από μαζικές φρικαλεότητες που διέπραξαν οι Κοζάκοι εναντίον του άμαχου πληθυσμού, ειδικά εναντίον των Ρωμαιοκαθολικών κληρικών και των Εβραίων. 

Η εξέγερση έχει συμβολικό νόημα στην ιστορία της σχέσης της Ουκρανίας με τη Πολωνία και τη Ρωσία. Τελείωσε την κυριαρχία των Πολωνών Καθολικών Ευγενών (Σζλάχτα) στον ορθόδοξο χριστιανικό πληθυσμό. Ταυτόχρονα οδήγησε στην ενσωμάτωση τελικά της ανατολικής Ουκρανίας στο Βασίλειο της Ρωσίας, η οποία ενσωμάτωση ξεκίνησε με τη Συμφωνία του Περεϊάσλαβ του 1654, κατά την οποία οι Κοζάκοι ορκίστηκαν αφοσίωση στον Τσάρο, διατηρώντας παράλληλα μια ευρεία αυτονομία. Το γεγονός πυροδότησε μια περίοδο πολιτικών αναταραχών και συγκρούσεων στο Αταμανάτο γνωστό ως "η Ερήμωση (Руїна)" . Η επιτυχία της αντιπολωνικής εξέγερσης, μαζί με τις εσωτερικές συγκρούσεις στη Πολωνία, καθώς και οι ταυτόχρονοι πόλεμοι της Πολωνίας με τη Ρωσία και τη Σουηδία ( Ρωσο-πολωνικός πόλεμος (1654–1667) και ο Δεύτερος Βόρειος Πόλεμος (1655–1660) αντίστοιχα), έδωσαν τέλος στη "Πολωνική Χρυσή Εποχή" και προκάλεσε τη διαρκή παρακμή της πολωνικής εξουσίας κατά την περίοδο που είναι γνωστή στην πολωνική ιστορία ως ο "Κατακλυσμός" ("potop szwedzki)" .

Στην εβραϊκή ιστορία, η εξέγερση είναι γνωστή για την ταυτόχρονη οργή εναντίον των Εβραίων οι οποίοι, υπό την ιδιότητά τους ως ενοικιαστών γαιών (Орендар), θεωρούνταν από τους αγρότες ως οι άμεσοι καταπιεστές τους. Ωστόσο, ο Shmuel Ettinger υποστηρίζει ότι οι καταγραφές της σφαγής τόσο στην Ουκρανία όσο και στην Πολωνία υπογραμμίζουν τη σημασία του εβραϊκού ρόλου ως γαιοκτημόνων, ενώ υποβαθμίζουν το θρησκευτικό κίνητρο για τη βία των Κοζάκων.
Φραντς Μπίντερ

Ο Φραντς Μπίντερ (γερμανικά: "Franz Binder") (1 Δεκεμβρίου 1911–24 Απριλίου 1989) ήταν Αυστριακός ποδοσφαιριστής που αγωνίστηκε σε όλη την επαγγελματική του καριέρα με την Ραπίντ Βιέννης. Ένας από τους καλύτερους της εποχής του στη θέση του, είναι από τους λίγους ποδοσφαιριστές που ξεπέρασαν τα 1.000 τέρματα στη σταδιοδρομία τους στις ομάδες ανδρών με πολύ υψηλό δείκτη παραγωγικότητας.
Ενέργεια στην Ουκρανία

μικρογραφία|Το ηλιακό πάρκο Πέροβο
Η Ενέργεια στην Ουκρανία περιγράφει την παραγωγή, κατανάλωση και εισαγωγή ηλεκτρικής και μη ενέργειας στην Ουκρανία . Ως βιομηχανία, είναι μέρος του Συγκροτήματος Καυσίμων και Ενέργειας που συνδυάζει μικρότερες βιομηχανίες όπως παραγωγή και διανομή ηλεκτρικής ενέργειας, βιομηχανίες εξόρυξης άνθρακα, πετρελαίου και φυσικού αερίου, καθώς και μεταφορά πόρων. Η γεωγραφική θέση της Ουκρανίας και η γειτνίαση με τη Ρωσία εξηγούν τη σημασία της ως χώρα διέλευσης φυσικού αερίου και υγρών πετρελαίου.

Περίπου 3,0 τρισεκατομμύρια κυβικά πόδια (Tcf) φυσικού αερίου διέρρευσαν από την Ουκρανία το 2013 στην Αυστρία, τη Βοσνία-Ερζεγοβίνη, τη Βουλγαρία, την Κροατία, την Τσεχική Δημοκρατία, τη Γερμανία, την Ελλάδα, την Ουγγαρία, τη Μολδαβία, την Πολωνία, τη Ρουμανία, τη Σλοβακία και την Τουρκία. 

Η Ουκρανία εξαρτάται από τη Ρωσία για τις προμήθειές της φυσικού αερίου και πετρελαίου (που παράγονται επίσης στην εγχώρια αγορά) ενώ είναι καθαρός εξαγωγέας ηλεκτρικής ενέργειας και άνθρακα . Η Ουκρανία προσπαθεί να διαφοροποιήσει τις πηγές ενέργειας.
Μαρίνος Δελλαδέτσιμας

Ο Μαρίνος Δελλαδέτσιμας (1878-1940), γεννημένος στην Κεφαλλονιά ήταν αρχιτέκτονας απόφοιτος γαλλικής αρχιτεκτονικής σχολής (1903), ο οποίος εργάστηκε στην Κεφαλλονιά, στη Θεσσαλονίκη και στην Αθήνα.
Ντενί Ανριόν

Ο Ντενί Ανριόν ("Denis Henrion", κάποτε αναφερόμενος ως "Didier Henrion") ήταν Γάλλος μαθηματικός του 16ου και του 17ου αιώνα. Γεννήθηκε σε άγνωστο μέρος της Γαλλίας και απεβίωσε περί το 1632 στο Παρίσι.
Rosneft

H Rosneft ( ) είναι ρωσική εταιρεία ορυκτελαίου με έδρα στη Μόσχα . Η εταιρεία είναι εισηγμένη στο χρηματιστήριο από το 2006. Διευθύνων σύμβουλος της εταιρείας είναι ο Igor Sechin, πρώην αναπληρωτής επικεφαλής της προεδρικής διοίκησης υπό τον Βλαντιμίρ Πούτιν .

Το 2017, η Rosneft κατατάχθηκε 73η μεταξύ των μεγαλύτερων εταιρειών στον κόσμο στο Forbes Global 2000 .
Ότμαρ Σαφνάουερ

Ο Ότμαρ Σαφνάουερ (γεν. στο Σέμλακ της Ρουμανίας στις 13 Αυγούστου του 1964) είναι Ρουμάνος μηχανικός ο οποίος είναι ο Αγωνιστικός Διευθυντής της ομάδας Aston Martin F1 Team.
Πύργος της Χελώνας

Ο Πύργος της Χελώνας (στα βιετναμέζικα: Tháp Rùa) είναι μικρός πύργος που βρίσκεται σε μια νησίδα, στη μέση της λίμνης Χοάν Κίμ (Hoan Kiem Lake), στην πρωτεύουσα του Βιετνάμ, Ανόι. Χτίστηκε προς τιμήν ήρωα του Βιετνάμ Lê Lợi, που συνδέεται με τη λίμνη Χοάν Κιμ, μέσω του μύθου για το σπαθί του, το Thuận Thiên, και της χελώνας Χοάν Κιμ.

Στην εν λόγω νησίδα, το 15ο αιώνα, είχε κατασκευαστεί από τον αυτοκράτορα Lê Thánh Tông ένας πύργος, για να διευκολύνεται το ψάρεμα των βασιλιάδων στη λίμνη.Το 17ο και το 18ο αιώνα υπήρχε στη νησίδα ο Ναός Ta Vong, που χτίστηκε από τους ευγενείς του Οίκου Trịnh (Trịnh clan, House of Trịnh). Στη συνέχεια μετά την επικράτηση του Οίκου Nguyễn (House of Nguyễn), στο Ανόι, ο ναός καταστράφηκε.
Ο πύργος που υπάρχει σήμερα στη νησίδα, κατασκευάστηκε το 1886 προς τιμήν του Lê Lợi, από ένα Βιετναμέζο μουσικό, που έλαβε σχετική άδεια από τους Γάλλους, οι οποίοι τότε κατείχαν το Βιετνάμ. Ο μουσικός προσπάθησε να θάψει κρυφά στο πύργο τον πατέρα του αλλά οι κάτοικοι το έμαθαν και απομάκρυναν τη σωρό. 

Στη κορυφή του πύργου οι Γάλλοι είχαν τοποθετήσει ένα μικρό άγαλμα, αντίγραφο του Αγάλματος της Ελευθερίας. Μετά την εκδίωξη των Γάλλων η βιετναμέζικη κυβέρνηση αφαίρεσε το άγαλμα.
CyberLeninka

μικρογραφία|Λογότυπο της CyberLeninka.
Η CyberLeninka (ρωσικά: "КиберЛенинка") είναι ρωσική ψηφιακή βιβλιοθήκη περιεχομένου ελεύθερης πρόσβασης.
Credo Reference

Η Credo Reference, παλαιότερα γνωστή ως Xrefer, είναι εταιρεία η οποία προσφέρει, διαδικτυακά, υλικό τεκμηρίωσης, βάσει σχετικού συστήματος συνδρομών. Προσφέρει διαδικτυακά πλήρη πρόσβαση σε κείμενα προερχόμενα από, περίπου, 1200 βιβλιογραφικά έργα εκδοθέντα από περισσότερους από 70 εκδοτικούς οίκους, όπως, μεταξύ άλλων, λεξικά γενικής παιδείας, λεξικά θεματικού χαρακτήρα, καθώς και εγκυκλοπαίδειες.

Η εταιρεία ιδρύθηκε το 1999 ως Xrefer, ενώ, αρχικώς, ήταν πάροχος ελεύθερης πρόσβασης σε αρκετές δεκάδες βιβλιογραφικών έργων. Η συνδρομητική υπηρεσία «Xreferplus» ξεκίνησε την λειτουργία της το 2002, προσφέροντας μία ευρεία συλλογή βιβλιογραφικών έργων, καθώς και μία προσωποποιημένη διεπιφάνεια. Η ιστοσελίδα ελεύθερης πρόσβασης Xrefer έπαυσε την λειτουργία της τον Ιούνιο του 2003. Η ονομασία Credo Reference υιοθετήθηκε το 2007. Κατά τη διάρκεια του ίδιου έτους, η εταιρεία μετέφερε την έδρα της στην Αγγλία από το Λονδίνο στην Οξφόρδη.

Οι συνδρομές είναι διαθέσιμες για πανεπιστημιακές, κυβερνητικές, δημόσιες και εταιρικές βιβλιοθήκες. Η πρόσβαση στο Credo Reference είναι δωρεάν για τον τελικό χρήστη, αρκεί η βιβλιοθήκη του να είναι κάτοχος συνδρομής. Το Credo Reference προσφέρει ευρύτητα επιλογών συνδρομής, οι οποίες επιτρέπουν στους βιβλιοθηκονόμους να επιλέξουν οι ίδιοι τα βιβλιογραφικά έργα τα οποία θα συμπεριληφθούν στη διαδικτυακή βιβλιοθήκη τους. Βασική υπηρεσία της εταιρείας είναι το «Credo General Reference», το οποίο συμπληρώνεται από τα «Publisher Collections» και «Subject Collections», τα οποία παρέχουν την δυνατότητα στους βιβλιοθηκονόμους να επιλέξουν οι ίδιοι το πλέον κατάλληλο περιεχόμενο βάσει του αναγνωστικού κοινού τους. Το «Credo Topic Pages» περιλαμβάνει πληροφορίες επί συγκεκριμένων θεμάτων, ενώ δημιουργήθηκε ως απάντηση σε σχετική έρευνα του 2009, η οποία κατέδειξε πως, συνήθως, οι φοιτητές δεν διαθέτουν ένα επαρκές πλαίσιο εντός του οποίου να μπορούν να αξιοποιήσουν την ευρύτητα των πληροφοριών οι οποίες είναι διαθέσιμες διαδικτυακά.
Ασπασία Σταυροπούλου

Η Ασπασία Σταυροπούλου είναι Ελληνίδα εικαστικός, γλύπτρια, και φωτογράφος. Μαθήτευσε στο πλάι του γλύπτη Γιώργου Ζογγολόπουλου και παρακολούθησε μαθήματα γλυπτικής και καλλιτεχνικής φωτογραφίας με τους Ν. Τρανό, Π. Κοκκινιά και Α. Βούτσα στην Ανωτάτη Σχολή Καλών Τεχνών. 

Υπέβαλλε φωτογραφίες της στον φάκελο υποψηφιότητας της Ελευσίνας ως Πολιτιστική πρωτεύουσα της Ευρώπης 2021 και είναι ιδρυτικό μέλος της Φωτογραφικής Λέσχης Ελευσίνας και του προγράμματος Φωτογραφία και Πολιτιστική κληρονομιά Ελευσίνας. Έχει συνεισφέρει στην οργάνωση πολιτιστικών εκδηλώσεων της Ελληνικής Φωτογραφικής Εταιρείας και της Εταιρείας Ψυχολογικής Έρευνας και Πολιτισμού.

Έχει διοργανώσει και συμμετάσχει σε διάφορες εκθέσεις εικαστικών, συμπεριλαμβανόμενων έξι ατομικών εκθέσεων. Γλυπτά της φιλοξενούνται σε γκαλερί της Αθήνας και στο κτίριο του Π.Α.Κ.Π.Π.Α. Ελευσίνας.
Βικτόρ Σαρλ Ανό

Ο Βικτόρ Σαρλ Ανό ("Victor Charles Hanot", 6 Ιουλίου 1844 – 28 Οκτωβρίου 1896) ήταν Γάλλος ιατρός, που ασχολήθηκε κυρίως με τις παθήσεις του ήπατος. Μπορεί να θεωρηθεί ως ένας από τους προδρόμους της σημερινής ειδικότητας της ηπατολογίας.

Ο Ανό πήρε διδακτορικό στην ιατρική το 1875 και έγινε υφηγητής ("professor agrégé") της γενικής παθολογίας στο Πανεπιστήμιο των Παρισίων. Επίσης ήταν συνδεδεμένος με το πανεπιστημιακό Νοσοκομείο Σαιν Αντουάν. Διετέλεσε επίσης αρχισυντάκτης των "Γενικών αρχείων Ιατρικής" ("Archives generale de médecine").

Ο Ανό μελέτησε ερευνητικά την κίρρωση και την αιματοχρωμάτωση. Περιέγραψε ακόμα την πρωτοπαθή χολική κίρρωση ή πρωτοπαθή χολαγγειίτιδα, μια ασθένεια που μερικές φορές αναφέρεται ως «νόσος του Ανό». Μεταξύ των γραπτών έργων του συγκαταλέγεται μια μελέτη πάνω στην υπερτροφική κίρρωση υπό τον τίτλο "Etude sur une forme de cirrhose hypertrophique du foie (cirrhose hypertrophique avec ictère chronique)" (1875).

Με το επώνυμο του Ανό συνδέεται και το λεγόμενο «σύνδρομο Troisier-Hanot-Chauffard», που περιγράφεται ως υπερτροφική κίρρωση με χρώση του δέρματος και σακχαρώδη διαβήτη. Ωστόσο, το σύνδρομο αυτό έχει αρκετές άλλες ονομασίες, όπως «πρωτοπαθής αιμ(ατ)οχρωμάτωση», «χρωστική κίρρωση» και κυρίως «νόσος από υπερσυγκέντρωση σιδήρου».
Αντόνιο Βιβαρίνι

Ο Αντόνιο Βιβαρίνι (ιταλικά: Antonio Vivarini), γνωστός επίσης και ως "Αντόνιο του Μουράνο" (Antonio da Murano) ήταν Ιταλός ζωγράφος της ύστερης γοτθικής περιόδου, ο οποίος δραστηριοποιήθηκε κατά το χρονικό σιάστημα 1440 - 1480 κυρίως στη Βενετία. Πιθανότατα είναι ο παλαιότερος μιας οικογένειας ζωγράφων, η οποία προερχόταν από οικογένεια υαλουργών που εργάζονταν στο Μουράνο. Η οικογένεια ζωγράφων περιλάμβανε τον νεότερο αδελφό του, Μπαρτολομέο Βιβαρίνι και τον γιο του Αντόνιο, Αλβίζε Βιβαρίνι
Τζίζο

Ο Τζίζο Jizō ή Ojizō-sama (地蔵) είναι το ιαπωνικό όνομα του Κσιτιγκάρμπα (Ksitigarbha) (地藏菩薩), ενός δημοφιλούς Μποντισάτβα του Μαχαγιάνα Βουδισμού. Στην Ιαπωνία ο Τζίζο (Jizō) θεωρείται πως είναι ο προστάτης των μικρών παιδιών, των ταξιδιωτών, των πυροσβεστών και των εγκύων γυναικών. Προστατεύει ιδιαίτερα τα παιδιά, που πέθαναν πριν από τους γονείς τους. Αγάλματα του Τζίζο τοποθετούνται όχι μόνο σε ναούς αλλά και σε νεκροταφεία ή στις άκρες των δρόμων. Τα αγάλματα είναι συνήθως κατασκευασμένα από πέτρα, μπρούτζο ή ξύλο. Τα αγάλματα κάποιες φορές συνοδεύονται από έναν σωρό από μικρές πέτρες με την ελπίδα ότι τα νεκρά παιδιά θα υποφέρουν μικρότερο χρονικό διάστημα στον κάτω κόσμο. Τα αγάλματα κατασκευάζονται πολλές φορές έτσι ώστε να μοιάζουν με μικρά παιδιά. Ο Τζίζο μεταφράζεται ως «μήτρα της Γης», επειδή τζι (地) σημαίνει γη και ζο ( 蔵) σημαίνει μήτρα. Επίσης, μπορεί να αποδοθεί με τη φράση «θησαυρός της γης». Ο Τζίζο είναι μία από τις 13 θεότητες της Σινγκόν σέκτας του εσωτερικού βουδισμού στην Ιαπωνία. Οι Ιάπωνες έχουν αποδώσει πάνω από 70 ονόματα στον Τζίζο ανάλογα με τη σωτηριολογική αποστολή του και την ομάδα πιστών (π.χ. Shōgun Jizō για προστασία των στρατιωτών, Kuro Jizō ή Hitaki Jizō για προστασία από τη φωτιά, Koyasu Jizō για εύκολη σύλληψη και απόκτηση τέκνων, Chūji Jizō για θεραπεία της παράλυσης, Amagoi Jizō, ο οποίος ικετεύει τον ουρανό να βρέξει, Kinomoto Jizō, ο οποίος είναι ικανός να θεραπεύει ασθένειες ματιών). Σύμφωνα με έναν θρύλο το πρώτο άγαλμα Τζίζο ήρθε στην Ιαπωνία κατά τη διάρκεια της βασιλείας του βασιλιά Σόμου (724-749) και τοποθετήθηκε στo βουδιστικό ναό Τασιμπαναντέρα (Tachibanadera) και μετά στο ναό Χοριουτζί (Hōryū-ji).
Jackson Galaxy

O Jackson Galaxy (γεννημένος 28 Απριλίου 1966 ως Ρίτσαρντ Κίρσνερ ["Richard Kirschner"]) είναι Αμερικανός τηλεπαρουσιαστής και αναλυτής συμπεριφοράς γατών. Περισσότερο είναι γνωστός ως ο παρουσιαστής της τηλεοπτικής εκπομπής "My Cat from Hell". Γεννήθηκε και μεγάλωσε στο Μανχάταν και σε ηλικία δέκα ετών ξεκίνησε να παίζει κιθάρα, έχοντας το όνειρο να γίνει rockstar. Το 1991, αποφοίτησε από το Πανεπιστήμιο της Άιοβα, λαμβάνοντας πτυχίο υποκριτικής. Κάπου στην δεύτερη δεκαετία της ζωής του, άλλαξε με κάθε νομιμότητα και το ονοματεπώνυμό του.

Το 1992, μετακόμισε στο Κολοράντο, ακολουθώντας την καριέρα ροκ μουσικού. Παράλληλα, άνηκε στο γκρουπ Humane Society of Boulder Valley, όπου έκανε διάσωση γατών, μαθαίνοντας εκεί για τις ποικίλλες συμπεριφορές αυτών των ζώων. Αφού εργαζόταν σε διάφορα καταφύγια ζώων, το 2002, ίδρυσε τη δική του οργάνωση, με όνομα Little Big Cat, Inc, με τον κτηνίατρο Δρ. Τζιν Χοβ. Το 2007, μετακόμισε στο Λος Άντζελες, όπου άρχισε να βοηθά ανθρώπους που είχαν πρόβλημα με τις γάτες τους. Το 2011, ξεκίνησε την εκπομπή "My Cats from Hell", μία παραγωγή του Animal Planet, που ουσιαστικά ήταν ένα reality, των όσων προηγουμένως έκανε σε διάφορα σπίτια. 

Επίσης, είναι συγγραφέας τεσσάρων βιβλίων που αφορούν τις γάτες, τα οποία είναι όλα best-sellers. To 2014, παντρεύτηκε την Μίνοο Ραμπάρ. Καπού στα μέσα της δεκαετίας του 2000, λόγω παχυσαρκίας (φτάνοντας μέχρι και τα 180 κιλά) είχε διάφορα προβλήματα υγείας, προχωρώντας σε χειρουργίο στο στομάχι, το 2007. Ενώ, έχει ξεπεράσει πλήρως τον εθισμό που είχε στα ναρκωτικά και το αλκόολ.
Φρούριο Μπέκενμπουργκ

Το Φρούριο Μπέκενμπουργκ (ολλανδικά: "Fort Beekenburg", προφορά: "Φορτ Μπέεκενμπουρχ"), επίσης γνωστό ως Το Κάστρο (ολλανδικά: "Het Kasteel"), είναι φρούριο στο Κουρασάο, στο μέσον του Όρμου του Καράκας (ολλανδικά: "Caracasbaai"), στις Μικρές Αντίλλες.

Το Φρούριο Μπέκενμπουργκ ανεγέρθηκε το 1703, με απώτερο σκοπό την καλύτερη υπεράσπιση της περιοχής απέναντι στις ισπανικές επιθέσεις.

Επρόκειτο για μία από τις λίγες τοποθεσίες του νησιού όπου η πρόσβαση από την θάλασσα στη στεριά ήταν εύκολη. Λόγω αυτού, αποφασίστηκε η ανέγερση ενός φρουρίου, προκειμένου το Βίλλεμστατ να καταστεί μη προσβάσιμο για τους εχθρούς.
μικρογραφία|αριστερά|250px|Πανοραμική άποψη από το φρούριο.
Το φρούριο έλαβε την ονομασία του προς τιμήν του Σερ Μπρουκ, ο οποίος, μεταξύ του 1701 και του 1704, ηγείτο της στρατιωτικής διοικήσεως της πόλης. Κατά τη διάρκεια του 18ου αιώνα, το φρούριο υπέστη αριθμό επιθέσεων από γαλλικές και βρετανικές δυνάμεις. Σε μία συγκεκριμένη περίπτωση, οι Βρετανοί επεχείρησαν να προσπεράσουν το φρούριο διαβαίνοντας το γειτονικό βουνό. Ωστόσο, η συγκεκριμένη απόφαση προξένησε τόσα πολλά προβλήματα και απαίτησε τόσο πολύ χρόνο που, τελικώς, το σχέδιο επίθεσης ανεστάλη και διατάχθηκε υποχώρηση, προτού οι Ολλανδοί προλάβουν να συγκεντρώσουν το σύνολο των στρατευμάτων τους. Μεταξύ του 1800 και του 1803, καθώς και μεταξύ του 1807 και του 1816, το Κουρασάο τέθηκε για σύντομο χρονικό διάστημα υπό τον έλεγχο των Βρετανών. Αρκετές φορές, το Φρούριο Μπέκενμπουργκ υπέστη επιθέσεις από πειρατές, δίχως, ωστόσο, επιτυχία.
Φρούριο Πισκαντέρα

Το Φρούριο Πισκαντέρα (ολλανδικά: "Fort Piscadera") είναι ένα εκ των, συνολικά, οκτώ φρουρίων του νησιού του Κουρασάο, εξαρτώμενου εδάφους του Βασιλείου των Κάτω Χωρών στην Καραϊβική Θάλασσα, δυτικά της εισόδου του Όρμου Πισκαντέρα (ολλανδικά: "Piscaderabaai").

Το φρούριο ανεγέρθηκε, πιθανώς, μεταξύ του 1701 και του 1704, κατόπιν σχετικής διαταγής του τότε κυβερνήτη, κυρίου Φαν Μπεκ. Το 1714, ο κυβερνήτης Κόλλεν διέταξε την ανακατασκευή του φρουρίου σε αστεροειδή μορφή, της οποίας τα κατάλοιπα, σήμερα, είναι ακόμη ορατά, πλησίον του Ξενοδοχείου Χίλτον, στο Κουρασάο.
Αλτκίρς

Το Αλτκίρς (Γαλλικά: Altkirch) (σημαίνει παλιά εκκλησία στα γερμανικά) είναι γαλλική κοινότητα του νομού Άνω Ρήνου, υπονομαρχία του νομού, στη διοικητική περιοχή Γκραντ Εστ, στη βορειοανατολική Γαλλία.

Βρίσκεται στην ιστορική και πολιτιστική περιοχή της Αλσατίας. Ο πληθυσμός της κοινότητας ανέρχεται σε 5.737 κατοίκους (2017).

Οι κάτοικοι ονομάζονται Αλτκιρσουά (ζ).
Ρίφφορτ

Το Ρίφφορτ (ολλανδικά: "Riffort") είναι ένα εκ των, συνολικά, οκτώ φρουρίων στο νησί του Κουρασάο, εξαρτώμενου εδάφους του Βασιλείου των Κάτω Χωρών στις Μικρές Αντίλλες. Η συγκεκριμένη κατασκευή βρίσκεται στα δυτικά της εισόδου του Όρμου της Αγίας Άννης (ολλανδικά: "Sint Annabaai").

Το 1824, ο αντιστράτηγος Κράγιενχοφφ κλήθηκε να προχωρήσει σε βελτιωτικές εργασίες των οχυρώσεων του νησιού, οι οποίες ήσαν είτε ξεπερασμένες είτε σε κακή κατάσταση. Μετά το πέρας της ειδικής αποστολής του Κράγιενχοφφ, το 1828, ξεκίνησαν εργασίες ανέγερσης του Ρίφφορτ, καθώς και του Φρουρίου Βάτερ, των οποίων η κατασκευή διήρκεσε έως το 1829. Στο εσωτερικό του, το φρούριο διέθετε αντιβομβαρδιστικό καταφύγιο, εντός του οποίου βρισκόταν η αλυσίδα η οποία είχε τη δυνατότητα να κλείσει την πρόσβαση στον όρμο.

Σήμερα, τμήμα του φρουρίου στεγάζει εμπορικό κέντρο, καθώς και ένα καζίνο.
Κώστας Π. Μιχαηλίδης

Ο Κώστας Π. Μιχαηλίδης (Λεμεσός, 21 Δεκεμβρίου 1928 - Αττική, 15 Αυγούστου 1998) ήταν Κύπριος φιλόσοφος, βραβευμένος ποιητής, βραβευμένος δοκιμιογράφος, κριτικός και εκπαιδευτικός. Υπήρξε ο πρώτος Καθηγητής Φιλοσοφίας στο Πανεπιστήμιο Κύπρου.
Φεντερίκο Ουμπάλντο ντέλλα Ρόβερε

Ο Φεντερίκο Ουμπάλντο ντέλλα Ρόβερε (16 Μαΐου 1605-26 Ιουνίου 1632) ήταν Δούκας του Ουρμπίνο και πατέρας της Βικτώρια ντέλα Ρόβερε.
Λέανδρος Ζωίδης

Ο αρχιτέκτονας Λέανδρος Ζωίδης (1900-1965) γεννήθηκε στην Κομοτηνή και οι γονείς του είχαν καταγωγή από την Ήπειρο. Ήταν απόφοιτος της Αρχιτεκτονικής Σχολής του Πολυτεχνείου του Βερολίνου (Technische Hochschule Berlin- Charlottenburg) (1921-1926). Την περίοδο 1927-1929 εργάστηκε ως μηχανικός του Δήμου Κομοτηνής και στη συνέχεια στη Θεσσαλονίκη ως ελεύθερος επαγγελματίας.
Κάλαν Έλιοτ

Ο Κάλαν Έλιοτ (αγγλικά: "Callan Elliot", γενν. στις 7 Ιουλίου 1999) είναι Νεοζηλανδός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την Ξάνθη.
Συμεών Μυλωνάς

Ο Συμεών Μυλωνάς (1882-1959) ήταν αρχιτέκτονας, απόφοιτος της Σχολής Καλών Τεχνών Κωνσταντινουπόλεως (1907), ο οποίος εργάσθηκε από το 1924 ως ελεύθερος επαγγελματίας, στη Θεσσαλονίκη με μία διακοπή την περίοδο 1929 -1931, που υπηρέτησε στην Γενική Διεύθυνση Εποικισμού Μακεδονίας. Το γραφείο του στη Θεσσαλονίκη ήταν στο Μέγαρο Δρακούλη, μαζί με τους αρχιτέκτονες Ευθύμιο Κοτζαμπασούλη και Κωνσταντίνο Γιωτόπουλο.
Κάννον

Η Κάννον (Kannon Bosatsu) είναι ένας μποντισάτβα (μποσάτσου στα ιαπωνικά) με θηλυκή ή ανδρική μορφή, που λατρεύεται στην Ιαπωνία. Εμφανίζεται με διάφορες μορφές και είναι πολύ δημοφιλής στην Ιαπωνία. Στα Ιαπωνικά ο μποντισάτβα Γκουάν-γίν προφέρεται ως Κάννον (観音), ή Κάν'ον ή πιο επίσημα Κανζεόν (Kanzeon (観世音). Κάποιες φορές προφέρεται ως Κουαννόν (Kwannon). Ο Γκουάν-γίν προέρχεται από την Ινδία με το όνομα Αβαλοκιτεσβάρα, που σημαίνει «ο Κύριος, που κοιτάει προς τα κάτω με συμπόνοια». Η λατρεία του Αβαλοκιτεσβάρα διαδόθηκε στην Κίνα τον 3ο αιώνα μ.Χ. με το όνομα Γκουάν-γίν και μετατράπηκε σε θηλυκή θεότητα. Αργότερα διαδόθηκε με το όνομα Κάννον στην Ιαπωνία στα τέλη του 6ου αιώνα μετά την έλευση του βουδισμού από την Κίνα και την Κορέα. Το κινέζικο όνομα Γκουάν-γιν είναι συντομογραφία του ονόματος Γκουάν-σι-γίν (Guanshiyin), που σημαίνει «αυτός, που αντιλαμβάνεται τις φωνές του κόσμου». Αυτό υποδηλώνει ότι την ιδιότητά της να ικανοποιεί από άπειρη ευσπλαχνία τις εκκλήσεις των πιστών για βοήθεια. Θεωρείται πως είναι «η φωνή και το φως του κόσμου», αφού λέγεται πως γεννήθηκε από το δεξί μάτι του Αμίντα Βούδα.
Μάριος Παπαδέας

Ο Μάριος Παπαδέας (20 Σεπτεμβρίου 1974, Αθήνα) είναι Έλληνας δεξιοτέχνης σαντουρίστας, τραγουδιστής και συνθέτης. Θεωρείται ένας από τους πλέον σημαντικότερους σύγχρονους παίκτες σαντουριού και έχει συμμετάσχει σε πάμπολλες συναυλίες σε ολόκληρη την ελληνική επικράτεια, αλλά και το εξωτερικό.
Φρήντριχ Ανσιγιόν

Ο Γιόχαν Πέτερ Φρήντριχ Ανσιγιόν ("Johann Peter Friedrich Ancillon", 30 Απριλίου 1767 – 19 Απριλίου 1837) ήταν Πρώσος πολιτικός, θεολόγος και ιστορικός, γαλλικής εν μέρει καταγωγής.